Príloha č. 7 súťažných podkladov

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe**

 **kritéria na vyhodnotenie ponúk**

„**Celková cena za celý predmet zákazky vyjadrená v EUR s DPH“**

**7**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladov.

Všetky ceny, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na **dve desatinné miesta.**

**Kritériá na vyhodnotenie ponúk:**

Kritériom na vyhodnotenie ponúk je v zmysle § 44 ods. ods. 3 písm. c) zákona **najnižšia ponúknutá „Celková cena za celý predmet zákazky v EUR s DPH“,** uvedená v návrhu na plnenie kritérií, vypočítaná a vyjadrená v EUR podľa bodu 13.7 týchto súťažných podkladov.

Pravidlá na uplatnenie kritérií:

Každý člen komisie s právom vyhodnocovať ponuky bude brať do úvahy len číselnú hodnotu **celkovej ceny za celý predmet zákazky v EUR s DPH** (cena za nákup nových licencií a služby údržby), ktorú uchádzačdoplní **do elektronického formulára a do návrhu na plnenie kritérií podľa Prílohy č. 4** súťažných podkladov.

Člen komisie s právom vyhodnocovať ponuky zostaví poradie ponúk nasledujúcim spôsobom: Ponuka s najnižšou celkovou cenou za celý predmet zákazky v EUR s DPH bude označená ako prvá v poradí. Ponuka s druhou najnižšou celkovou cenou za celý predmet zákazky v EUR s DPH bude označená ako druhá v poradí, ponuka s treťou najnižšou celkovou cenou za celý predmet zákazky v EUR s DPH bude označená ako tretia v poradí, atď.

V prípade rovnosti posudzovaných celkových cien za celý predmet zákazky u viacerých uchádzačov, rozhoduje o poradí najnižšia cena celkom v EUR s DPH uvedená v návrhu na plnenie kritérií pri položke č. 1 za nákup nových licencií Fabasoft – „***1. Fabasoft eGov Suite – 100 ks*“.** Uchádzač, ktorý ponúkol pre túto položkupredmetu zákazky najnižšiu cenu za požadované množstvo s DPH bude na prvom mieste, uchádzač, ktorý ponúkol druhú najnižšiu cenu za požadované množstvo s DPH pre túto položku bude na druhom mieste a obdobným spôsobom bude určené aj ďalšie poradie.